
ΤΕΥΧΟΣ ΔΕΥΤΕΡΟ 


Αρ 


. Φύλλου 2662 


ΑΠΟΦΑΣΕΙΣ 

Αριθμ. 20183688 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
(ΠΜΣ) του Τμήματος Στατιστικής και Ασφαλι¬ 
στικής Επιστήμης της Σχολής Χρηματοοικονο¬ 
μικής και Στατιστικής του Πανεπιστημίου Πειραι¬ 
ώς, με τίτλο «Εφαρμοσμένη Στατιστική» (Μ5ε ίη 
ΑρρΙίθά 5ί9ΪΪ5ΪΪ05). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αριθμ. Συνεδρίασης 16/13-6-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις» και ειδικότερα 
τα άρθρα 30 έως και 37,43 έως και 45 και 85 όπως τρο¬ 
ποποιήθηκαν και ισχύουν. 

2. Την Υπουργική Απόφαση με αριθμό 216772/Ζ1 / 
8-12-2017 (ΦΕΚ 4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1/29-9-2017 ΕΞ. ΕΠΕΙΓΟΝ «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα», β) 164530/Ζ1 / 3-10-2017 ΕΠΕΙΓΟΝ «Άμεσες 
ενέργειες και χρονοδιάγραμμα όσον αφορά τη λει¬ 
τουργία των Ειδικών Λογαριασμών Κονδυλίων Έρευνας 
(Ε.Λ.Κ.Ε.) των Α.Ε.Ι. μετά τη δημοσίευση του ν. 4485/2017 
(ΑΊ 14)», γ) 203446/Ζ1/22-11-2017 «Διευκρινίσεις σχετι¬ 
κά με την εφαρμογή διατάξεων του ν. 4485/2017 (ΑΊ 14), 
και δ) 227378/Ζ1 /22-12-2017 ΕΞ. ΕΠΕΙΓΟΝ «Εφαρμογή 
των διατάξεων του ν. 4485/2017 (ΑΊ 14) για θέματα με¬ 
ταπτυχιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 


6. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189 Α') «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος» 
όπως τροποποιήθηκε και ισχύει. 

7. Το υπ'αριθ. ΦΕΚ 617/τ.ΥΟΔΔ/23-11-2017 στο οποίο 
δημοσιεύτηκε η υπ'αριθ. 201656/Ζ1/21-11-2017 Δια- 
πιστωτική πράξη του Υπουργού Παιδείας, Έρευνας και 
Θρησκευμάτων (ΑΔΑ: 72Ε34653ΠΣ-ΒΤΨ) περί εκλογής 
Πρύτανη και τριών (3) Αντιπρυτάνεων του Πανεπιστημί¬ 
ου Πειραιώς με θητεία τεσσάρων (4) ετών, από 1 -12-2017 
έως 30-11-2021. 

8. Τις αρ. πρωτ. 20176901/6-12-2017 (ΑΔΑ: 
Ω4Δ4469Β7Τ-0Χ6), αρ. πρωτ. 20181150/26-2-2018 (ΑΔΑ: 
ΨΣΤ9469Β7Τ-Μ93), αρ. πρωτ. 20181709/19-3-2018 (ΑΔΑ: 
6ΒΦ1469Β7Τ-ΤΟΥ) και αρ. Πρωτ. 20182231/16-4-2018 
(ΑΔΑ: Ω063469Β7Τ-Ξ3Β) αποφάσεις του Πρύτανη περί 
συγκρότησης και ανασυγκρότησης της Συγκλήτου του 
Πανεπιστημίου Πειραιώς. 

9. Το απόσπασμα πρακτικού της Συνέλευσης του Τρή¬ 
ματος Στατιστικής και Ασφαλιστικής Επιστήμης του Πα¬ 
νεπιστημίου Πειραιώς (συνεδρίαση 11 -6-2018). 

10. Το υπ' αρ. πρωτ. 92529/Ζ1/06-06-2018 έγγραφο 
του ΥΠ.Π.Ε.Θ., με θέμα «Ίδρυση Προγραμμάτων Μετα¬ 
πτυχιακών Σπουδών, σε εφαρμογή των διατάξεων του 
άρθρου 32 του ν. 4485/2017 (Α' 114)» που αφορά στην 
έγκριση της ίδρυσης του ΠΜΣ. 

11. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Πανεπιστημίου Πειραιώς, απο¬ 
φασίζουμε: 

Την έγκριση του Κανονισμού Μεταπτυχιακών Σπου¬ 
δών του Προγράμματος Μεταπτυχιακών Σπουδών 
(ΠΜΣ) του Τμήματος Στατιστικής και Ασφαλιστικής Επι¬ 
στήμης της Σχολής Χρηματοοικονομικής και Στατιστικής 
του Πανεπιστημίου Πειραιώς με τίτλο «Εφαρμοσμένη 
Στατιστική», (Μ5ε ίη ΑρρΙίθά 5ΐ3ΐί5ΐίθ5), από το ακαδη¬ 
μαϊκό έτος 2018-2019, ως ακολούθως: 

Άρθρο 1 

Γενικές Διατάξεις 

Το Τμήμα Στατιστικής και Ασφαλιστικής Επιστήμης 
της Σχολής Χρηματοοικονομικής και Στατιστικής του 
Πανεπιστημίου Πειραιώς οργανώνει και λειτουργεί από 

το ακαδημαϊκό έτος 2018-2019 Πρόγραμμα Μεταπτυχια¬ 
κών Σπουδών (ΠΜΣ) μετίτλο «Εφαρμοσμένη Στατιστική» 
(Μ5ς ίπ ΑρρΙίθά 5ΐ3ΐΪ5ΐϊς5) σύμφωνα με τις ισχύουσες 
διατάξεις. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στην 
«Εφαρμοσμένη Στατιστική», έχει ως αντικείμενο την εκ¬ 
παίδευση, την προαγωγή της γνώσης και την έρευνα στη 
Στατιστική Μεθοδολογία και τις ειδικότερες Στατιστικές 
Τεχνικές που χρησιμοποιούνται σε διάφορες περιοχές 
της εφαρμοσμένης έρευνας. 

Σκοπόςτου ΠΜΣ είναι η εκπαίδευση και η εξειδίκευση 
νέων επιστημόνων στο ευρύ και αναπτυσσόμενο πεδίο 
της Στατιστικής και των εφαρμογών της σε διάφορους 
επιστημονικούς κλάδους, με στόχο να συμβάλουν υπεύ¬ 
θυνα και ουσιαστικά (ί) στον σχεδίασμά, στη συλλογή και 
στη διερεύνηση δεδομένων με σύγχρονες και επιστημο¬ 
νικά τεκμηριωμένες μεθόδους στατιστικής ανάλυσης 
και (ίϋ) στην προπτυχιακή και μεταπτυχιακή εκπαίδευση 
καθώς και στην ανάπτυξη νέων ερευνητικών και πρωτο¬ 
ποριακών μεθόδων στο πεδίο της Στατιστικής. 

Οι απόφοιτοι του ΠΜΣ θα μπορούν 

• να στελεχώνουν εταιρείες, δημόσιους οργανισμούς, 
ειδικές υπηρεσίες των υπουργείων και δημόσιων οργα¬ 
νισμών, τμήματα της τριτοβάθμιας εκπαίδευσης όπου 
απαιτείται εξειδικευμένη στατιστική γνώση. 

• να απασχολούνται σε εταιρείες δημοσκοπήσεων, 
έρευνας αγοράς, φαρμακευτικές εταιρείες, σε τμήματα 
Στατιστικής μεγάλων νοσηλευτικών μονάδων, σε κέντρα 
προγραμματισμού και μελετών μεγάλων τραπεζικών ορ¬ 
γανισμών, σε εταιρείες χρηματοοικονομικών υπηρεσιών 
και σε συναφείς φορείς και οργανισμούς. 

• να διδάσκουν σε κύκλους μαθημάτων συνεχιζόμενης 
εκπαίδευσης και επιμορφωτικών σεμιναρίων, με στόχο 
να εξοικειώσουν στις στατιστικές έννοιες και μεθόδους, 
εργαζόμενους με επαγγελματική ενασχόληση σε σχετικά 
αντικείμενα ή νέα άτομα τα οποία πρόκειται να απασχο¬ 
ληθούν στο μέλλον στον ευρύτερο επαγγελματικό χώρο 
που χρησιμοποιεί παρόμοιες τεχνικές. 

• να συνεχίσουν για σπουδές διδακτορικού επιπέδου. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στην «Εφαρμοσμένη Στατιστική» (Μ5ε ίη 
ΑρρΙίθά 5ΐ3ΐί5ΐίς5). 

Άρθρο 4 

Δομή καΓΟργανατου ΠΜΣ 

1. Αρμόδια όργανα για την ίδρυση, οργάνωση και λει¬ 
τουργία των ΠΜΣ σύμφωνα με το νόμο 4485/2017 είναι: 

α) η Σύγκλητος του Ιδρύματος, 
β) η Συνέλευση του Τμήματος 
γ) η Συντονιστική Επιτροπή (ΣΕ) του ΠΜΣ, 
δ) η Επιτροπή Μεταπτυχιακών Σπουδών, 
ε) ο Διευθυντής του Π.Μ.Σ. 

2. Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 


χαρακτήρα των ΠΜΣ. Επίσης, η Σύγκλητος ασκεί όσες 
αρμοδιότητες σχετικά με τα ΠΜΣ δεν ανατίθενται από 
το νόμο ειδικώς σε άλλα όργανα. 

3. Η Συνέλευση του Τμήματος έχει τις εξής αρμοδιό¬ 
τητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών για την αναγκαιότητα ίδρυσης Π ΜΣ, 
β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί τοΔΜΣ, 
στ) ασκεί κάθε άλλη αρμοδιότητα που προβλέπεται 
από τις διατάξεις του παρόντος Κεφαλαίου. 

4. Η Συντονιστική Επιτροπή (ΣΕ) του ΠΜΣ απαρτίζεται 
από πέντε (5) μέλη ΔΕΠ του Τμήματος, οι οποίοι έχουν 
αναλάβει μεταπτυχιακό έργο και εκλέγονται από τη Συ¬ 
νέλευση του Τμήματος για διετή θητεία.Τα μέλη της ΣΕ 
δεν δικαιούνται επιπλέον αμοιβή ή αποζημίωση για τη 
συμμετοχή τους στην επιτροπή (31 παρ. 7). Η θητεία του 
Προέδρου της ΣΕ μπορεί να ανανεωθεί μία φορά. Η ΣΕ 
είναι αρμόδια για την παρακολούθηση και το συντονισμό 
της λειτουργίας του προγράμματος. 

Εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του ΠΜΣ. 

Ορίζει τον επιβλέποντα και τα μέλη της τριμελούς επι¬ 
τροπής εξέτασης διπλωματικών εργασιών, ο ορισμός της 
οποίας επικυρώνεται από τη Συνέλευση του Τμήματος. 

Εξετάζει φοιτητικά θέματα όπως αιτήσεις αναστολής 
φοίτησης, παράτασης σπουδών, αναγνώρισης μαθημά¬ 
των από προηγούμενη μεταπτυχιακή εκπαίδευση, αντι¬ 
κατάστασης μαθημάτων του παρόντος Προγράμματος 
με μαθήματα άλλων Μεταπτυχιακών Προγραμμάτων, και 
εισηγείται σχετικά στη Συνέλευση του Τμήματος. 

5. Η Επιτροπή Μεταπτυχιακών Σπουδών συστήνεται σε 
κάθε Ιδρυμα, αποτελείται από τον Αντιπρύτανη Ακαδη¬ 
μαϊκών Υποθέσεων, ο οποίος εκτελεί χρέη Προέδρου και 
τους Κοσμήτορες του οικείου Ιδρύματος ως μέλη και έχει 
τις αρμοδιότητες που προβλέπονται στην παράγραφο 5 
του άρθρου 32 του ν. 4485/2017. 

6. Ο Διευθυντής του ΠΜΣ είναι μέλος ΔΕΠ πρώτης 
βαθμίδας ή της βαθμίδας του αναπληρωτή, του ιδίου 
ή συναφούς γνωστικού αντικειμένου με το γνωστικό 
αντικείμενο του ΠΜΣ. Επιπλέον, είναι μέλος και Πρόε¬ 
δρος της ΣΕ και ορίζεται μαζί με τον Αναπληρωτή του, 
με απόφαση της Συνέλευσης του Τμήματος για διετή 
θητεία. Ο Διευθυντής του ΠΜΣ εισηγείται στα αρμόδια 
όργανα του Ιδρύματος για κάθε θέμα που αφορά στην 
αποτελεσματική λειτουργία του προγράμματος. Ο Δι¬ 
ευθυντής δεν μπορεί να έχει περισσότερες από δύο (2) 
συνεχόμενες θητείες και δεν δικαιούται επιπλέον αμοιβή 
για το διοικητικό του έργο ως Διευθυντής. Έχει τις ακό¬ 
λουθες αρμοδιότητες: 

α) Συγκαλεί σε συνεδρίαση τη ΣΕ. 
β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΠΜΣ. 

γ) Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 

δ) Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση. 

ε) Ο Διευθυντής του ΠΜΣ ως Επιστημονικός Υπεύθυ¬ 
νος του αντίστοιχου έργου είναι αρμόδιος για την πα¬ 
ρακολούθηση και την εκτέλεση του εγκεκριμένου προ¬ 
ϋπολογισμού όπως επίσης για την έκδοση των εντολών 
πληρωμής των σχετικών δαπανών, την υπογραφή των 
εντολών πληρωμής και τη συνυπογραφή των συμβάσε¬ 
ων ανάθεσης έργου. Ο Αναπληρωτής Διευθυντής του 
ΠΜΣ είναι Καθηγητής ή Αναπληρωτής Καθηγητής και 
εκπληρώνει τα καθήκοντα του Διευθυντή σε περίπτωση 
απουσίας του. 

Τη διοικητική και γραμματειακή υποστήριξη του ΠΜΣ 
«Εφαρμοσμένη Στατιστική» αναλαμβάνει η Γραμματεία 
Τμήματος. 

Οι διοικητικοί υπάλληλοι που υποστηρίζουν τα ΠΜΣ 
εκτός ωρών εργασίας τους στο Πανεπιστήμιο, καθώς 
και αυτοί στους οποίους έχει ανατεθεί έργο σχετικά με 
τα ΠΜΣ, δύνανται να αμείβονται για τις υπηρεσίες που 
παρέχουν. 

Άρθρο 5 

Κατηγορίες εισακτέων 

Στο ΠΜΣ γίνονται δεκτοί κάτοχοι τίτλου πρώτου κύ¬ 
κλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής σύμφωνα με τις διατάξεις του 
άρθρου 34 του ν. 4485/2017. 

Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
που πληρούν τις προϋποθέσεις της προηγούμενης πα¬ 
ραγράφου, μπορούν μετά από αίτηση τους να γίνουν 
δεκτοί ως υπεράριθμοι, και μόνο ένας κατ'έτος, και ανά 
ΠΜΣ που οργανώνεται σε Τμήμα του Ιδρύματος όπου 
υπηρετούν, το οποίο είναι συναφές με το αντικείμενο 
του τίτλου σπουδών και του έργου που επιτελούν στο 
οικείο Ιδρυμα. 

Υποψήφιοι μπορούν να είναι πτυχιούχοι Τμημάτων 
Στατιστικής, Μαθηματικών, Πληροφορικής, Διοίκησης 
Επιχειρήσεων, Επιστημών Υγείας, Οικονομικών και Κοι¬ 
νωνικών Επιστημών και άλλων τμημάτων συναφούς 
γνωστικού αντικειμένου. 

Υποψήφιοι μπορούν να είναι και τελειόφοιτοι των 
ιδίων Τμημάτων, οι οποίοι με το πέρας της εξεταστικής 
περιόδου του Σεπτεμβρίου θα έχουν ολοκληρώσει επι- 
τυχώς τις σπουδές τους. 

Η προκήρυξη αναρτάται στο δικτυακό τόπο του Πα¬ 
νεπιστημίου και του ΠΜΣ, και λαμβάνεται μέριμνα ενη¬ 
μέρωσης Τμημάτων με συναφή γνωστικά αντικείμενα 
Το ΠΜΣ θα δέχεται μέχρι πενήντα (50) φοιτητές ανά 
ακαδημαϊκό έτος και προγραμματίζεται να απασχολεί 
μέχρι είκοσι (20) συνολικά διδάσκοντες. Αυτό αντιστοιχεί 
σε έναν διδάσκοντα ανά 2,5 μεταπτυχιακούς φοιτητές. 

Σημειώνεται ότι ο μέγιστος αριθμός μεταπτυχιακών 
φοιτητών που εγγράφονται στα ΠΜΣ του Τμήματος εί¬ 
ναι περίπου εβδομήντα (70) ανά έτος σε σχέση και με 
τον αριθμό των περίπου τριακόσιοι (300) προπτυχιακών 
φοιτητών ανά έτος και των είκοσι (20) διδασκόντων του 


Τμήματος Στατιστικής και Ασφαλιστικής Επιστήμης του 
Πανεπιστημίου Πειραιώς. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 

Άρθρο 6 

Κριτήρια και Διαδικασία Επιλογής Υποψηφίων 
για τα ΠΜΣ 

Η επιλογή των εισακτέων στα ΠΜΣ γίνεται σύμφωνα 
με τις διατάξεις του ν. 4485/2017 και τις ρυθμίσεις του 
παρόντος Κανονισμού Μεταπτυχιακών Σπουδών. 

Με απόφαση της Συνέλευσης του Τμήματος δημοσιεύ¬ 
εται και αναρτάται στην ιστοσελίδα του Τμήματος και του 
Ιδρύματος προκήρυξη για την εισαγωγή μεταπτυχιακών 
φοιτητών στο ΠΜΣ. Στην προκήρυξη αναγράφονται όλες 
τις σχετικές λεπτομέρειες (ημερομηνίες και τόπος κατά¬ 
θεσης της αίτησης, απαραίτητα δικαιολογητικά που πρέ¬ 
πει να τη συνοδεύουν, κ.ά.). Οι σχετικές αιτήσεις μαζί με 
τα απαραίτητα δικαιολογητικά κατατίθενται στην Γραμ¬ 
ματεία του Τμήματος, σε προθεσμία που ορίζεται κατά 
την προκήρυξη και δύναται να παραταθεί με απόφαση 
της Συνέλευσης του Τ μήματος. 

Τα απαιτούμενα δικαιολογητικά που υποβάλλονται 
από κάθε υποψήφιο είναιτα εξής: 

1. Αίτηση υποβολής υποψηφιότητας 

2. Αναλυτικό Βιογραφικό σημείωμα 

3. Αντίγραφο πτυχίου ή βεβαίωση περάτωσης σπουδών 

4. Πιστοποιητικό αναλυτικής βαθμολογίας, στο οποίο 
αναγράφεται και ο βαθμός πτυχίου. 

5. Δύο συστατικές επιστολές, κατά προτίμηση από 
μέλη Δ.Ε.Π. 

6. Αποδεικτικό γνώσης της Αγγλικής γλώσσας επιπέ¬ 
δου Β2 

7. (Φωτοτυπία δύο όψεων της αστυνομικής ταυτότητας 

Πρόσθετα δικαιολογητικά καθορίζονται με απόφαση 

της Συνέλευσης του Τ μήματος. 

Οι φοιτητές από Ιδρύματα της αλλοδαπής πρέπει να 
προσκομίσουν αναγνώριση του τίτλου σπουδών του 
πρώτου κύκλου ομοταγούς Ιδρύματος της αλλοδαπής 
από το Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (Δ.Ο.Α.Τ.Α.Π.), σύμφω¬ 
να με το άρ.34, παρ. 7 του ν. 4485/2017. 

Με εισήγηση της ΣΕ του ΠΜΣ ορίζεται κατ' έτος από 
τη Συνέλευση του Τμήματος Επιτροπή Επιλογής Μετα¬ 
πτυχιακών Φοιτητών (ΕΕΜΦ), η οποία αποτελείται από 
τουλάχιστον τρία (3) μέλη. Η ΕΕΜΦ αναλαμβάνει την 
αξιολόγηση των υποψηφίων μεταπτυχιακών φοιτητών 
και τους κατατάσσει κατά σειρά επιτυχίας. Η τελική επι¬ 
λογή γίνεται από τη Συνέλευση του Τμήματος. 

Η Συνέλευση του Τ μήματος με απόφαση της ορίζει τη 
διαδικασία επιλογής φοιτητών η οποία συμπεριλαμβάνει 
τα εξής: 

(1) Η ΕΕΜΦ καταρτίζει έναν πλήρη κατάλογο όσων 
έχουν υποβάλει αίτηση. 

(2) Καλεί σε συνέντευξη όσους υποψηφίους αποφα- 
σισθεί να κληθούν. Η συνέντευξη γίνεται από τα μέλη 
της ΕΕΜΦ. 

(3) Ιεραρχεί βαθμολογικά τους υποψηφίους. 




30108 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2662/06.07.2018 


Η ΕΕΜΦ, μετά από σύμφωνη γνώμη της Συνέλευσης, 
μπορεί να διεξάγει πρόσθετες (εσωτερικές) εξετάσεις για 
όλους ή για μερικούς υποψηφίους.Την ύλη και το χρόνο 
των εξετάσεων αυτών καθορίζει η ΕΕΜΦ. 

Η βαθμολόγηση κάθε υποψηφίου γίνεται (μετά από 
δική του επιλογή που δηλώνεται στην αίτηση υποψηφι¬ 
ότητας του) με βάση μία από τις ακόλουθες δύο δέσμες: 

Δέσμη Α: Βαθμολογία σε προπτυχιακά μαθήματα, 
βαθμός πτυχίου, υποδομή, συνέντευξη - συστατικές 
επιστολές. 

Δέσμη Β: Επίδοση σε εξετάσεις που διενεργούνται με 
τη φροντίδα της ΣΕ του ΠΜΣ, συνέντευξη - συστατικές 
επιστολές. 

Η Συνέλευση του Τμήματος με απόφαση της ορίζει 
τους επιμέρους συντελεστές βαρύτητας για τα κριτήρια 
των Δεσμών Α και Β. 

Οι επιτυχόντες θα πρέπει να εγγραφούν στη Γραμμα¬ 
τεία του Π ΜΣ εντός των προκαθορισμένων ημερομηνιών 
που καθορίζει η Γραμματεία του Τμήματος ύστερα από 
απόφαση της Συνέλευσης. 

Σε περίπτωση μη εγγραφής ενός ή περισσοτέρων φοι¬ 
τητών, θα κληθούν αν υπάρχουν, οι επιλαχόντες, με βάση 
τη σειρά τους στον εγκεκριμένο αξιολογικό πίνακα, να 
εγγραφούν στο Πρόγραμμα. 

Άρθρο 7 

Διάρκεια Σπουδών - Όροι Φοίτησης 

Η κανονική διάρκεια φοίτησης στο ΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τρία (3) ακαδημαϊκά εξάμηνα, στα οποία πε¬ 
ριλαμβάνεται και ο χρόνος εκπόνησης διπλωματικής ερ¬ 
γασίας και σε δύο επιπλέον εξάμηνα για το πρόγραμμα 
μερικής φοίτησης. 

Κάθε μεταπτυχιακός φοιτητής οφείλει να ολοκληρώ¬ 
σει τις σπουδές του (συμπλήρωση 90 πιστωτικών μονά¬ 
δων) μέχρι και την εξεταστική περίοδο του Σεπτεμβρίου 
αμέσως μετά τη λήξη του δεύτερου έτους σπουδών. Σε 
αντίθετη περίπτωση, και εφόσον δεν παραταθούν οι 
σπουδές του, διαγράφεται από το Μητρώο των μετα¬ 
πτυχιακών φοιτητών του ΠΜΣ. 

Για σοβαρούς λόγους η Συνέλευση του Τμήματος μπο¬ 
ρεί να παρατείνει τις σπουδές ενός φοιτητή, μετά από 
αίτηση του, για δύο (2) το πολύ διδακτικά εξάμηνα. Με τη 
λήξη και αυτής της παράτασης ο φοιτητής διαγράφεται 
από το Μητρώο των μεταπτυχιακών φοιτητών εφόσον 
δεν έχει ολοκληρώσει τις σπουδές του. 

Ο ανώτατος επιτρεπόμενος χρόνος ολοκλήρωσης των 
σπουδών ορίζεται σε έξι (6) ακαδημαϊκά εξάμηνα. 


Η Συνέλευση του Τμήματος μπορεί να εγκρίνει την 
προσωρινή αναστολή των σπουδών ενός μεταπτυχια¬ 
κού φοιτητή για δύο (2) διαδοχικά διδακτικά εξάμηνα 
ακριβώς, μετά από τεκμηριωμένη και συνοδευόμενη 
από όλα τα απαραίτητα δικαιολογητικά αίτηση του. Η 
έναρξη της προσωρινής αναστολής μπορεί να γίνει μόνο 
κατά την έναρξη ενός εκ των τριών πρώτων εξαμήνων 
σπουδών. Οι φοιτητές που έχουν συμπληρώσει τα τρία 
(3) εξάμηνα σπουδών τους δύναται να ζητήσουν προσω¬ 
ρινή αναστολή σπουδών που δεν υπερβαίνει τα δύο (2) 
συνεχόμενα εξάμηνα. Ο χρόνος διακοπής των σπουδών 
δεν προσμετράται στην ανώτατη διάρκεια φοίτησης. 

Άρθρο 8 

Δομή και Λειτουργία του ΠΜΣ 

Τα διδασκόμενα μαθήματα είναι εξαμηνιαία. Η γλώσσα 
διδασκαλίας των μαθημάτων του ΠΜΣ, της συγγραφής 
εργασιών, της συγγραφής της Διπλωματικής Εργασίας, 
της εξέτασης των μαθημάτων κλπ. είναι η Ελληνική. Με 
απόφαση της Συνέλευσης του Τμήματος είναι δυνατή 
η γλώσσα διδασκαλίας ορισμένων μαθημάτων καθώς 
και η συγγραφή της Διπλωματικής Εργασίας να είναι η 
Αγγλική. Οι μεταπτυχιακοί φοιτητές πρέπει να παρακο¬ 
λουθήσουν και να εξεταστούν επιτυχώς σε μαθήματα 
υποχρεωτικά, επιλογής καθώς και να εκπονήσουν την 
μεταπτυχιακή διπλωματική εργασία. Ένας μεταπτυχια¬ 
κός φοιτητής θεωρείται ότι έχει παρακολουθήσει κάποιο 
μάθημα (και επομένως έχει δικαίωμα συμμετοχής στις 
εξετάσεις) μόνο αν έχει παρακολουθήσει τουλάχιστον το 
75% των ωρών διδασκαλίας του μαθήματος (παραδό¬ 
σεις, ασκήσεις κτλ.). Σε αντίθετη περίπτωση θεωρείται 
αποτυχών στο μάθημα αυτό και υποχρεούται να επα- 
ναλάβει το μάθημα. Στον τελικό βαθμό (που είναι στην 
κλίμακα 0-10) μπορεί να συνυπολογίζεται κατά την κρίση 
του διδάσκοντος με στάθμιση ο βαθμός σε ενδεχόμενη 
υποχρεωτική ή προαιρετική εργασία στο πλαίσιο του 
μαθήματος. Κάθε διδάσκων αποφασίζει τον τρόπο αξι¬ 
ολόγησης και τον κοινοποιεί στους φοιτητές εγγράφως 
με την έναρξη του μαθήματος. 

Το σύνολο των πιστωτικών μονάδων για την απόκτηση 
του Διπλώματος Μεταπτυχιακών Σπουδών ανέρχεται σε 
90 Πιστωτικές Μονάδες (Ε(ΙΤ5). 

Με απόφαση της Συνέλευσης του Τμήματος είναι δυ¬ 
νατή η διδασκαλία μαθημάτων με μέσα εξ αποστάσεως 
εκπαίδευσης σε ποσοστό το πολύ 35% του συνολικού 
αριθμού των προσφερομένων μαθημάτων. 

Τα μαθήματα και η κατανομή τους ανά εξάμηνο πα¬ 
ρουσιάζονται στους ακόλουθους πίνακες. 


Α'ΕΞΑΜΗΝΟ 

Α/Α 

Τίτλος Μαθήματος 

Πιστωτικές μονάδες 

Διδακτικές ώρες 

1 

Ανάλυση Παλινδρόμησης και Ανάλυση Διακύμανσης 

6 

36 

2 

Ανάλυση Δεδομένων με χρήση Στατιστικών Πακέτων 

6 

36 

3 

3 Μαθήματα Επιλογής Α' Εξαμήνου από τον κάτωθι πίνακα 

3x6 

3x36 

Β'ΕΞΑΜΗΝΟ 

Α/Α 

Τίτλος Μαθήματος 

Πιστωτικές μονάδες 


1 

Γενικευμένα Γραμμικά Μοντέλα 

6 

36 

2 

4 Μαθήματα Επιλογής Β' Εξαμήνου από τον κάτωθι πίνακα 

4x6 

36 

Γ'ΕΞΑΜΗΝΟ 

Α/Α 

Τίτλος Μαθήματος 

Πιστωτικές μονάδες 


1 

Διπλωματική Εργασία 

18 


2 

2 Μαθήματα Επιλογής Γ'Εξαμήνου από τον κάτωθι πίνακα 

2x6 

2x36 


ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 

90 



ΠΙΚΑΚΑΣ Α' 

Κατάλογος Μαθημάτων Επιλογής Α' Εξαμήνου 


Α/Α 

ΤΙΤΛΟΣ ΜΑΘΗΜΑΤΟΣ 

1 

Διαχείριση Χαρτοφυλακίου Επενδύσεων 

2 

Εισαγωγή στην Επιστήμη Δεδομένων 

3 

Εισαγωγή στις Στατιστικές Μεθόδους 

4 

Ερευνητική Μεθοδολογία καιΤεχνικέςΔειγματοληψίας 

5 

Κλινικές Δοκιμές 

6 

Ποσοτικές Μέθοδοι στη Δημογραφία 

7 

Ποσοτικές Μέθοδοι στη Διοίκηση Επιχειρήσεων 

8 

Στατιστικές Μέθοδοι στην Έρευνα Αγοράς 

9 

Στατιστικός Έλεγχος Ποιότητας 

10 

Στοχαστικά Μοντέλα 

11 

Χρηματοοικονομικές Αγορές 


ΠΙΝΑΚΑΣ Β' 

Κατάλογος Μαθημάτων Επιλογής Β' Εξαμήνου 


Α/Α 

ΤΙΤΛΟΣ ΜΑΘΗΜΑΤΟΣ 

1 

Ανάλυση Διακριτών Δεδομένων 

2 

Ανάλυση Επαναλαμβανόμενων Μετρήσεων 

3 

Ανάλυση Επιβίωσης 

4 

Απαραμετρική Στατιστική 

5 

Βιοπληροφορική 

6 

Εισαγωγή στην Επιδημιολογία 

7 

Εφαρμοσμένη Πολύ μεταβλητή Ανάλυση 

8 

θεωρία Ακραίων Τιμών 

9 

Μέθοδοι Προσομοίωσης 

10 

Μπεϋζιανή Συμπερασματολογία 

11 

Οπτικοποίηση Δεδομένων 

12 

Πειραματικοί Σχεδιασμοί 

13 

Πληθυσμιακά Μοντέλα και Στοχαστικές Δημογραφικές 
Τεχνικές 

14 

Πρόβλεψη - Χρονοσειρές 

15 

Προγραμματισμός με Χρήση Στατιστικών Πακέτων 

16 

Στατιστικές Μέθοδοι Εξόρυξης Δεδομένων 

17 

Υπολογιστικές ΣτατιστικέςΤεχνικές 


ΠΙΝΑΚΑΣ Γ' 

Κατάλογος Μαθημάτων Επιλογής Γ' Εξαμήνου 


Α/Α 

ΤΙΤΛΟΣ ΜΑΘΗΜΑΤΟΣ 

1 

Βιοστατιστική και Στατιστικές Μέθοδοι στην 
Επιδημιολογία 

2 

Διοίκηση Κινδύνου 

3 

Επιχειρησιακή Έρευνα και Στρατηγικός Σχεδιασμός 
για Επιχειρήσεις 

4 

Παράγωγα Χρηματοοικονομικά Προϊόντα 

5 

Προχωρημένες Τεχνικές Ανάλυσης Χρονοσειρών 

6 

Στατιστική Θεωρία Αξιοπιστίας και Έλεγχοι Χρόνων 
Ζωής 

7 

Στατιστικές Μέθοδοι στην Οικονομετρία 

8 

Στατιστικές Μέθοδοι στη Γενετική 

9 

Στατιστικές Μέθοδοι στις Κοινωνικές Επιστήμες 

10 

Στατιστική στη Βιοτεχνολογία 

11 

Στοχαστικός Λογισμός 

12 

Πρακτική Άσκηση * 


* Ο βαθμός του μαθήματος «Πρακτική Άσκηση» δεν 
λαμβάνεται υπόψη στον Μέσο Όρο Βαθμολογίας του 
Μεταπτυχιακού Διπλώματος ούτε και αποτελεί προϋ¬ 
πόθεση για την απόκτηση του. Οι πιστωτικές μονάδες 
του μαθήματος «Πρακτική Άσκηση» δεν προσμετρώνται 
στο σύνολο. 

Είναι δυνατό, με απόφαση της Συνέλευσης του Τμήμα- 
τος και έγκριση της Συγκλήτου να γίνεται τροποποίηση 
του προγράμματος μαθημάτων και ανακατανομή των 
μαθημάτων μεταξύ των εξαμήνων. 

Με απόφαση της Συνέλευσης του Τμήματος καθορί¬ 
ζονται τα μαθήματα επιλογής που προσφέρονται στους 
φοιτητές κάθε σειράς από αυτά που αναφέρονται στους 
παραπάνω Πίνακες Α, Β και Γ. 

Όπως προκύπτει από τους παραπάνω πίνακες, το πρώ¬ 
το εξάμηνο περιλαμβάνει πέντε (5) μαθήματα εκ των 
οποίων τα δύο (2) είναι υποχρεωτικά και τα υπόλοιπα 
τρία (3) είναι μαθήματα επιλογής. Το δεύτερο εξάμηνο 
περιλαμβάνει πέντε (5) μαθήματα έκτων οποίων το ένα 

(1) είναι υποχρεωτικό και τα υπόλοιπα τέσσερα (4) είναι 
μαθήματα επιλογής.Τοτρίτο εξάμηνο περιλαμβάνει δύο 

(2) μαθήματα επιλογής και την μεταπτυχιακή Διπλωμα¬ 
τική Εργασία (ΔΕ). 

































































30110 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2662/06.07.2018 


Για την απόκτηση του ΔΜΣ απαιτείται η επιτυχής εξέ¬ 
ταση σε δώδεκα (12) μαθήματα καθώς και η υποχρεωτι¬ 
κή εκπόνηση Διπλωματικής Εργασίας (δηλαδή συμπλή¬ 
ρωση 90 Πιστωτικών Μονάδων (ΠΜ) του Ευρωπαϊκού 
Συστήματος Μεταφοράς και Συσσώρευσης Πιστωτικών 
Μονάδων (Ε(ΤΓ5), 30 ΠΜ ανά εξάμηνο). Κάθε μεταπτυχια¬ 
κός φοιτητής έχει τη δυνατότητα να καλύψει μέχρι 12 Π Μ 
από συναφή μαθήματα άλλων ΠΜΣ μετά από εισήγηση 
της ΣΕ και απόφαση της Συνέλευσης του Τμήματος. 

Σε περίπτωση αποτυχίας ενός φοιτητή σε ένα υποχρε¬ 
ωτικό μάθημα κατά την εξεταστική περίοδο Φεβρουά¬ 
ριου ή Ιουνίου, παρέχεται η δυνατότητα να επανεξετα- 
σθεί στο ίδιο μάθημα κατά την επαναληπτική εξεταστική 
περίοδο του Σεπτεμβρίου. Σε περίπτωση μη επιτυχούς 
εξέτασης μέχρι και την περίοδο Σεπτεμβρίου εξετάζεται, 
ύστερα από αίτηση του, από τριμελή επιτροπή μελών 
Δ.Ε.Π. της Σχολής, οι οποίοι έχουν το ίδιο ή συναφές 
γνωστικό αντικείμενο με το εξεταζόμενο μάθημα και 
ορίζονται από τη Συνέλευση του Τμήματος. Από την επι¬ 
τροπή εξαιρείται ο υπεύθυνος της εξέτασης διδάσκων. 
Σε περίπτωση μη επιτυχούς εξέτασης, ο φοιτητής δια¬ 
γράφεται από το ΠΜΣ. Σε περίπτωση αποτυχίας ενός 
φοιτητή σε ένα μάθημα επιλογής κατά την εξεταστική 
περίοδο Φεβρουάριου ή Ιουνίου, παρέχεται η δυνατό¬ 
τητα να επανεξετασθεί στο ίδιο μάθημα κατά την επα¬ 
ναληπτική εξεταστική περίοδο του Σεπτεμβρίου. Σε πε¬ 
ρίπτωση μη επιτυχούς εξέτασης μέχρι και την περίοδο 
Σεπτεμβρίου μπορεί είτε να δηλώσει ξανά το μάθημα 
την επόμενη ακαδημαϊκή χρονιά που προσφέρεται, είτε 
να το αντικαταστήσει με άλλο μάθημα. 

Κάθε φοιτητής δικαιούται με αίτηση του στη Γραμμα¬ 
τεία του ΠΜΣ να επανεξεταστεί σε δύο (2) το πολύ μαθή¬ 
ματα στο σύνολο των σπουδών του. Η νέα βαθμολογία 
αντικαθιστά την παλαιότερη. 

Για να είναι δυνατή η εγγραφή ενός μεταπτυχιακού 
φοιτητή στο 3ο εξάμηνο σπουδών πρέπει να έχει εξετα¬ 
στεί επιτυχώς στα 3 υποχρεωτικά μαθήματα του πρώτου 
έτους των σπουδών του καθώς επίσης και σε 3 τουλάχι¬ 
στον μαθήματα επιλογής, ειδάλλως διαγράφεται από το 
ΠΜΣ. Η Συνέλευση τουΤμήματος μπορεί να εξετάζει και 
να αποφασίζει την εξαίρεση φοιτητών από τους προανα- 
φερθέντες κανόνες λόγω διαπιστωμένης ανωτέρας βίας 
(π.χ. ασθένεια μεγάλης διάρκειας που αποδεικνύεται με 
επίσημα έγγραφα δημόσιων νοσοκομείων). 

Σε περίπτωση διαγραφής ενός μεταπτυχιακού φοιτητή 
παρέχεται σχετική βεβαίωση που αναφέρειτα μαθήματα 
στα οποία έχει εξεταστεί επιτυχώς. 

Κάθε μεταπτυχιακός φοιτητής οφείλει να συγγράφει 
ΔΕ στο 3ο εξάμηνο των σπουδών του σε θέμα συναφές 
με το αντικείμενο του ΠΜΣ και κατά προτίμηση σχετικό 
με την κατεύθυνση που έχει επιλέξει. Προςτούτο διαμορ¬ 
φώνεται κατάλογος σχετικών θεμάτων. Συγκεκριμένα, η 
Συνέλευση τουΤμήματος, μετά από πρόταση των μελών 
ΔΕΠ που συνεργάζονται με το ΠΜΣ ή άλλων μελών του 
Τμήματος, καταρτίζει το αργότερο μέχρι τον Μάιο κα¬ 
τάλογο θεμάτων για εκπόνηση ΔΕ ο οποίος αναρτάται 
υποχρεωτικά στο διαδικτυακό τόπο της οικείας Σχολής. 
Μετά την οριστικοποίηση αυτού του καταλόγου δεν προ¬ 
στίθενται νέα θέματα (για το τρέχον ακαδημαϊκό έτος). 


Κάθε φοιτητής επικοινωνεί με τα μέλη ΔΕΠ που έχουν 
προτείνει τα θέματα και μετά από κοινή συμφωνία ζητεί¬ 
ται η έγκριση από τη Συνέλευση του Τμήματος της ανά¬ 
ληψης του θέματος, του επιβλέποντος, και της τριμελούς 
εξεταστικής επιτροπής (ΤΕΕ) σύμφωνα με τις κείμενες 
διατάξεις. Η αίτηση για ανάληψη θέματος γίνεται από 
τον ενδιαφερόμενο φοιτητή στη Γραμματεία του ΠΜΣ 
το αργότερο μέχριτον Ιούλιο. 

Η εξέταση της μεταπτυχιακής διπλωματικής εργασίας 
του φοιτητή γίνεται από την ΤΕΕ, στην οποία συμμετέ¬ 
χουν ο επιβλέπων και δύο (2) άλλα μέλη ΔΕΠ σύμφωνα 
με τις κείμενες διατάξεις. 

Ο φοιτητής επεξεργάζεται το θέμα και το παρουσιάζει 
σε ανοικτό σεμινάριο, ενώπιον της ΤΕΕ. Η ΤΕΕ βαθμο¬ 
λογεί τη ΔΕ στην κλίμακα Ο έως 10 (ελάχιστος βαθμός 
επιτυχίας ορίζεται το 5) και υπογράφει γραπτή βεβαίωση 
με την οποία ο φοιτητής θεωρείται ότι έχει ολοκληρώ¬ 
σει την υποχρέωση της ΔΕ. Περαιτέρω προϋπόθεση για 
την απονομή του ΔΜΣ είναι η δακτυλογράφηση της ΔΕ, 
σύμφωνα με γενικές οδηγίες που έχουν εγκριθεί από 
τη Συνέλευση του Τμήματος. Υπεύθυνος για διαδικα¬ 
στικά θέματα σχετικά με τη σύγκλιση της ΤΕΕ και την 
παρουσίαση της ΔΕ είναι ο αντίστοιχος επιβλέπων. Οι 
μεταπτυχιακές διπλωματικές εργασίες εφόσον εγκρι- 
θούν από την εξεταστική επιτροπή, αναρτώνται υποχρε¬ 
ωτικά στον διαδικτυακό τόπο του Τμήματος (άρ. 34, παρ. 
5 ν. 4485/2017). Επίσης, γίνεται ηλεκτρονική κατάθεση 
της διπλωματικής εργασίας από τον ίδιο τον φοιτητή, 
στο Ιδρυματικό Αποθετήριο ΔΙΩΝΗ της Βιβλιοθήκης 
του Πανεπιστημίου Πειραιώς, σύμφωνα με απόφαση 
της Συγκλήτου. 

Ο βαθμός του ΔΜΣ ορίζεται ως ο σταθμικός μέσος 
όρος της βαθμολογίας των μαθημάτων που απαιτούνται 
για τη λήψη του ΔΜΣ και του βαθμού της ΔΕ. Η στάθμιση 
της βαθμολογίας είναι ίση με ένα (1) για τα μαθήματα 
(υποχρεωτικά και επιλογής) και τρία (3) για τη Διπλωμα¬ 
τική Εργασία. Ο βαθμός του ΔΜΣ, με ευθύνη της Γραμμα¬ 
τείας, καταχωρείται στον ατομικό φάκελο του φοιτητή. 

Στην αρχή κάθε εξαμήνου οι φοιτητές δηλώνουν στη 
Γραμματεία του ΠΜΣ τα μαθήματα επιλογήςπου θα πα¬ 
ρακολουθήσουν καθώς επίσης και ποια από αυτά θα 
χρησιμοποιηθούν στον υπολογισμό του βαθμού του 
ΜΔΕ. Στους φοιτητές που έχουν εξεταστεί επιτυχώς σε 
παραπάνω μαθήματα επιλογής από τα απαιτούμενα για 
την απόκτηση του ΔΜΣ δίνεται πιστοποιητικό αναλυτι¬ 
κής βαθμολογίας που εκδίδει η Γραμματεία του ΠΜΣ στο 
οποίο σημειώνονται ποια από τα μαθήματα επιλογής δεν 
υπολογίζονται στο βαθμό του ΔΜΣ, ούτε προσμετρώνται 
στο σύνολο των πιστωτικών μονάδων. 

Περιπτώσεις παραπτωμάτων όπως αντιγραφή στις 
εξετάσεις ή στην εκπόνηση εργασιών και στην επίλυση 
ασκήσεων, ανάρμοστη συμπεριφορά κτλ., συνεπάγο¬ 
νται διαγραφή από το Πρόγραμμα μετά από απόφαση 
της Συνέλευσης του Τμήματος. Στους μεταπτυχιακούς 
φοιτητές παρέχεται η δυνατότητα περαιτέρω ειδίκευσης 
με επιλογή επιμέρους κατευθύνσεων. Πιο συγκεκριμένα, 
ανάλογα με τα μαθήματα που θα επιλέξει ο φοιτητής 
θα μπορεί να αποκτήσει εξειδίκευση στις εξής κατευ¬ 
θύνσεις: 

I. Βιοστατιστική (Βίο5ΐ3ΐί$ΐίθ5) 

II. Στατιστικές Μέθοδοι στα Χρηματοοικονομικά (5ΐ3ΐί5ΐίε3ΐ ΜθΐΓιοάδ ίπ ΡίπΒπτθ) 

III. Στατιστικός Έλεγχος Ποιότητας (5ΐ3ΐί5ΐίς3ΐ Ωυ3ΐίΙγ ΈοπϊιόΙ) 

IV. Στατιστικές Μέθοδοι στον Επιχειρηματικό Σχεδίασμά (5ΐ3ΐΪ5ΐϊε3ΐ Μθΐήο05 ίη Βυ5ίηθ55 Ρΐ3ηηίη9 - Βυ5ίηθ55 
Αη3ΐγΐίε5) 

Στον πίνακα που ακολουθεί εμφανίζονται τα μαθήματα κάθε κατεύθυνσης. 


ΤΙΤΛΟΣ ΜΑΘΗΜΑΤΟΣ 

Κατ. 1 (Β) 

Κατ. II (X) 

Κατ. III (ΕΠ) 

Κατ. V (ΕΣ) 

Ανάλυση διακριτών δεδομένων 

• 




Ανάλυση επιβίωσης 

• 




Βιοστατιστική και στατιστικές μέθοδοι στην επιδημιολογία 

• 




Διαχείριση χαρτοφυλακίου επενδύσεων 


• 



Διοίκηση κινδύνου 


• 



Επιχειρησιακή έρευνα και στρατηγικός σχεδιασμός για επιχειρήσεις 




• 

Εφαρμοσμένη πολύ μεταβλητή ανάλυση 

• 


• 

• 

Κλινικές δοκιμές 

• 




Μέθοδοι προσομοίωσης 


• 

• 

• 

Παράγωγα χρηματοοικονομικά προϊόντα 


• 



Πειραματικοί σχεδιασμοί 

• 


• 


Ποσοτικές μέθοδοι στη διοίκηση επιχειρήσεων 




• 

Πρόβλεψη-χρονοσειρές 


• 

• 

• 

Στατιστικές μέθοδοι εξόρυξης δεδομένων 


• 


• 

Στατιστική θεωρία αξιοπιστίας και έλεγχοι χρόνων ζωής 



• 


Στατιστικός έλεγχος ποιότητας 



• 



Για να λαμβάνει ο φοιτητής βεβαίωση (μέσω της ανα¬ 
λυτικής βαθμολογίας του) ότι ολοκλήρωσε την αντίστοι¬ 
χη κατεύθυνση, θα πρέπει να έχει εξεταστεί επιτυχώς σε 
5 τουλάχιστον από τα 6 μαθήματα της. Η βεβαίωση θα 
δίνεται για το πολύ δύο κατευθύνσεις. Η Συνέλευση του 
Τμήματος μετά από εισήγηση της ΣΕ, αποφασίζει ανά 
σειρά μεταπτυχιακών φοιτητών τις κατευθύνσεις που 
θα προσφερθούν. 

Για να προσφερθεί ένα μη υποχρεωτικό μάθημα του 
ΠΜΣ απαραίτητη προϋπόθεση είναι η εκδήλωση ενδι¬ 
αφέροντος παρακολούθησης του από πέντε (5) τουλά¬ 
χιστον μεταπτυχιακούς φοιτητές. Ο εν λόγω αριθμός 
δύναται να τροποποιηθεί με απόφαση της Συνέλευσης 
του Τμήματος. 

Το ΠΜΣ δεν είναι υποχρεωμένο να προσφέρει στους 
φοιτητές κάθε σειράς όλα τα μαθήματα όλων των κατευ¬ 
θύνσεων που αναφέρονται στο άρθρο αυτό. 

Άρθρο 9 

Υποχρεώσεις και δικαιώματα μεταπτυχιακών φοι¬ 
τητών 

1. Οι μεταπτυχιακοί φοιτητές έχουν όλα τα δικαιώματα 
και τις παροχές που προβλέπονται για τους φοιτητές του 
Α' κύκλου σπουδών, πλην του δικαιώματος παροχής δω¬ 
ρεάν διδακτικών συγγραμμάτων.Το Ίδρυμα υποχρεούται 
να εξασφαλίσει στους φοιτητές με αναπηρία ή/και ειδικές 
ανάγκες προσβασιμότητα στα προτεινόμενα συγγράμ¬ 
ματα και τη διδασκαλία (παρ. 3, αρ. 34, ν. 4485/2017). 

2. Οι μεταπτυχιακοί φοιτητές καλούνται να συμμετέ¬ 


χουν και να παρακολουθούν σεμινάρια ερευνητικών 
ομάδων, επισκέψεις εργαστηρίων, συνέδρια/ημερίδες 
με γνωστικό αντικείμενο συναφές με αυτό του ΠΜΣ δια¬ 
λέξεις ή άλλες επιστημονικές εκδηλώσεις του ΠΜΣ κ.ά. 

3. Οι μεταπτυχιακοί φοιτητές συμμετέχουν στα μαθή¬ 
ματα Πληροφοριακής Παιδείας που διεξάγει η βιβλιοθή¬ 
κη που αφορούν: στρατηγικές αναζήτησης πληροφορια¬ 
κών πηγών και αξιολόγηση αποτελεσμάτων (εγκυρότητα, 
επικαιρότητα, σχετικότητα), σύνταξη βιβλιογραφίας και 
πρότυπα βιβλιογραφικών αναφορών, δεοντολογία της 
πληροφορίας (αποφυγή λογοκλοπής) και αυτοαπόθε¬ 
ση των Διπλωματικών εργασιών στο Ιδρυματικό Αποθε- 
τήριο ΔΙΩΝΗ. 

Άρθρο 10 

Ακαδημαϊκό Ημερολόγιο, Επιβλέποντες 
Ο Διευθυντής του ΠΜΣ παραδίδει σχέδια του ακαδη¬ 
μαϊκού ημερολογίου και των ωρολογίων προγραμμάτων 
στο αρμόδιο Τμήμα της Διεύθυνσης Σπουδών, το οποίο 
τα εκδίδει λαμβάνοντας υπόψη τις ανάγκες του ΠΜΣ. 

Με την εγγραφή του στο ΠΜΣ ο φοιτητής παραλαμβά- 
νει από τη Γραμματεία το ετήσιο Ακαδημαϊκό Ημερολό¬ 
γιο του Προγράμματος, το οποίο περιλαμβάνει τις ημε¬ 
ρομηνίες έναρξης και λήξης των διδακτικών περιόδων, 
τις περιόδους εξετάσεων, τις αργίες, κ.λπ. 

Στην αρχή κάθε περιόδου ανακοινώνεται το Ωρολόγιο 
Πρόγραμμα της περιόδου στο οποίο περιλαμβάνονται οι 
ημέρες και ώρες διδασκαλίας των μαθημάτων, οι ημερο¬ 
μηνίες άλλων εκδηλώσεων ή υποχρεώσεων, κτλ. 

Για κάθε μεταπτυχιακό φοιτητή ορίζεται από τη Συνέ¬ 
λευση του Τμήματος, ύστερα από πρόταση της ΣΕ, ένα 
μέλος ΔΕΠ ή ΕΠ ως ακαδημαϊκός σύμβουλος. 

Άρθρο 11 

Διεξαγωγή Εκπαιδευτικού Έργου - Καθήκοντα Δι¬ 
δασκόντων 

Τα μέλη ΔΕΠ που επιθυμούν να διδάξουν μαθήματα 
του ΠΜΣ υποβάλλουν εκδήλωση ενδιαφέροντος στη ΣΕ, 
μετά από σχετική πρόσκληση που αποστέλλεται σε όλα 
τα μέλη ΔΕΠ του Τμήματος και τους εξωτερικούς συνερ¬ 
γάτες του Προγράμματος. Η ΣΕ καταρτίζει και εγκρίνει 
το πρόγραμμα διδασκαλίας και τους διδάσκοντες, κοινο¬ 
ποιεί δε τις αποφάσεις της για τις αναθέσεις διδασκαλίας 
στη Συνέλευση του Τμήματος η οποία και προβαίνει στην 
τελική επικύρωση. Για να διευκολυνθεί η διεθνοποίηση 
των ΠΜΣ (π.χ. πρόσκληση ξένων διδασκόντων) μέρος 
των μαθημάτων μπορεί να διδάσκεται σε άλλη επίσημη 
γλώσσα της Ευρωπαϊκής Ένωσης. 

Τη διδασκαλία των μαθημάτων του Προγράμματος 
μπορούν να αναλαμβάνουν: 

1. μέλη ΔΕΠ του Τμήματος, 

2. μέλη Ε.Ε.Π., Ε.ΔΙ.Π. και Ε.Τ.Ε.Π.τουΤμήματος, κάτοχοι 
διδακτορικού διπλώματος εκτός κι αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης η 
εκπόνηση διδακτορικής διατριβής, 

3. ομότιμοι καθηγητές (άρ. 69, ν. 4386/2016) και αφυ- 
πηρετήσαντα μέλη ΔΕΠ του οικείου Τμήματος, 

4. διδάσκοντες σύμφωνα με το π.δ. 407/1980 (Α' 112), 

5. επιστήμονες αναγνωρισμένου κύρους είτε κάτοχους 
διδακτορικού διπλώματος είτε υποψήφιοι διδάκτορες 
είτε εξαιρετικής τεχνικής εμπειρίας, οι οποίοι μπορεί να 
απασχολούνται ως ακαδημαϊκοί υπότροφοι με απόφαση 
της Συνέλευσης του Τμήματος και πράξη του Προέδρου 
του οικείου Τμήματος για τη διεξαγωγή διδακτικού και 
ερευνητικού έργου, καθοριζόμενου με τη σύμβαση που 
υπογράφεται μεταξύ του ακαδημαϊκού υποτρόφου και 
του Πρύτανη του οικείου ΑΕΙ. 

Εκτός των ανωτέρω με αιτιολογημένη απόφαση της 
Συνέλευσης του Τμήματος μπορεί να ανατεθεί διδασκα¬ 
λία σε: 

1. μέλη ΔΕΠ άλλων Τμημάτων του ίδιου ή άλλου ΑΕΙ, 

2. ερευνητές από ερευνητικά κέντρα του αρ. 13Α, 
ν. 4310/2014, της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών, 

3. επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευμέ- 
νες γνώσεις ή σχετική εμπειρία στο γνωστικό αντικείμενο 
του ΠΜΣ, 

4. επισκέπτες μεταδιδακτορικούς ερευνητές, Έλληνες 
ή αλλοδαπούς νέους επιστήμονες, κάτοχους διδακτορι¬ 
κού διπλώματος (παρ.7, άρ. 16, ν. 4009/2011) 

5. ή γίνονται νέες προσλήψεις/συμβάσεις σύμφωνα 
με τα ανωτέρω (παρ. 1,2, 5 & 6, αρ. 36, ν. 4485/2017). 

Για την ανάπτυξη ειδικών θεμάτων μπορούν να προ¬ 
σκαλούνται επιστήμονες ή στελέχη αναγνωρισμένου 


κύρους, οι οποίοι διαθέτουν εξειδικευμένες γνώσεις ή 
αυξημένη εμπειρία στα αντικείμενα του ΠΜΣ. 

Φροντιστήριακές/εργαστηριακές ασκήσεις στο πλαί¬ 
σιο μαθημάτων του ΠΜΣ μπορούν να ανατίθενται, εκτός 
των ανωτέρω και σε υποψήφιους διδάκτορες του Τμή¬ 
ματος Στατιστικής και Ασφαλιστικής Επιστήμης ή άλ¬ 
λων συναφών Τμημάτων του Πανεπιστημίου Πειραιώς 
ή άλλου ΑΕΙ. 

Το μέλος ΔΕΠ που αναλαμβάνει τη διδασκαλία μαθή¬ 
ματος του ΠΜΣ υποχρεούται μετά από σχετικό αίτημα 
της ΣΕ να παραδίδει φάκελο διδασκαλίας (έντυπα ή 
ηλεκτρονικά) του μαθήματος ο οποίος θα περιέχει το 
σύνολο της πληροφορίας που έχει σχέση με το μάθημα 
(βιβλιογραφία, σημειώσεις διδασκαλίας, ασκήσεις, ερ¬ 
γασίες, βαθμολογίες, κτλ.). 

Η βαθμολογία ενός μαθήματος θα πρέπει να ανακοι¬ 
νώνεται το πολύ ένα μήνα μετά την ημερομηνία εξέτα¬ 
σης του μαθήματος και το πολύ δύο εβδομάδες μετά 
το πέρας της εξεταστικής περιόδου. Το διδακτικό υλικό 
που κρίνεται απαραίτητο να προσφερθεί στους φοιτητές, 
θα πρέπει να παραδίδεται είτε ολοκληρωμένο κατά την 
έναρξη του μαθήματος, είτε τμηματικά κατά τη διάρκεια 
των παραδόσεων. 

Άρθρο 12 

Υποτροφίες - Βραβεία 

Μετά από εισήγηση της ΣΕ, η Συνέλευση του Τ μήματος 
αποφασίζει για τη χορήγηση το πολύ τριών (3) υποτρο¬ 
φιών κατ'έτος σε φοιτητές του ΠΜΣ που χορηγούνται με 
τη μορφή απαλλαγής από τα τέλη φοίτησης. 

Οι υποτροφίες δίνονται σε φοιτητές που καταβάλλουν 
τέλη φοίτησης οι οποίοι ολοκλήρωσαν το δεύτερο εξά¬ 
μηνο σπουδών τους. Για την κατάταξη των υποψηφίων 
υποτρόφων θα λαμβάνεται υπόψη ο μέσος όρος βαθμο¬ 
λογίας όλων των μαθημάτων που έχουν εξεταστεί επι- 
τυχώς μέχρι και την περίοδο Ιουνίου του πρώτου έτους 
σπουδών τους. Για να δικαιούται υποτροφίας κάποιος 
φοιτητής θα πρέπει να έχει εξετασθεί επιτυχώς σε του¬ 
λάχιστον 9 μαθήματα. Στο φοιτητή που έχει επιτύχει το 
μεγαλύτερο μέσο όρο χορηγείται υποτροφία ίση με το 
70% των τελών φοίτησης ενός εξαμήνου, στον δεύτερο 
καλύτερο ίση με το 50% και στον τρίτο ίση με το 30%. 
Η Συνέλευση του Τμήματος, μετά από εισήγηση της ΣΕ, 
μπορεί να τροποποιήσει τα παραπάνω ποσοστά ανάλο¬ 
γα με τις οικονομικές δυνατότητες του ΠΜΣ. 

Άρθρο 13 

Ρύθμιση Οικονομικών Θεμάτων 
(α) Το ύψος των τελών φοίτησης προσδιορίζεται από 
τη Συνέλευση του Τμήματος και εγκρίνεται από τη Σύ¬ 
γκλητο. Κάθε φοιτητής καταβάλλει τέλη φοίτησης 1.600 
ευρώ ανά διδακτικό εξάμηνο μέχρι της συμπλήρωσης 3 
διδακτικών εξαμήνων. Η καταβολή των τελών φοίτησης 
γίνεται στην αρχή κάθε εξαμήνου. Σε περίπτωση μη τή¬ 
ρησης των οικονομικών του υποχρεώσεων ο φοιτητής 
διαγράφεται από το Πρόγραμμα. 

Ο τρόπος καταβολής της προκαταβολής για κατοχύ¬ 
ρωση θέσης ορίζεται με απόφαση της Συνέλευσης του 
Τμήματος. 

(β) Όποιος φοιτητής έχει συμπληρώσει τα πρώτα τρία 
(3) εξάμηνα σπουδών και έχει εκκρεμότητες μαθημάτων 
για την ολοκλήρωση των απαραίτητων πιστωτικών μο¬ 
νάδων προς λήψη του ΔΜΣ καταβάλλει το ποσό των 
100 ευρώ για κάθε μάθημα που παρακολουθεί και εξε¬ 
τάζεται. 

(γ) Φοιτητές οι οποίοι δεν έχουν εκκρεμότητες μαθη¬ 
μάτων για τη λήψη του ΔΜΣ μετά από τα πρώτα τρία (3) 
εξάμηνα σπουδών, έχουν τη δυνατότητα να παρακο¬ 
λουθήσουν και να εξεταστούν σε επιπλέον μαθήματα 
επιλογής προκειμένου να συμπληρώσουν τις απαιτήσεις 
δεύτερης κατεύθυνσης, υπό την προϋπόθεση ότι δεν 
έχουν ολοκληρώσει τις σπουδές τους (συμπλήρωση 90 
πιστωτικών μονάδων). Σε αυτή την περίπτωση ισχύουν 
οι ρυθμίσεις της παραγράφου (β). 

(δ) Ολική επιστροφή των εξαμηνιαίων τελών φοίτησης 
φοιτητή ο οποίος έχει πραγματοποιήσει εγγραφή και 
δεν επιθυμεί να παρακολουθήσει το ΠΜΣ είναι δυνα¬ 
τή μετά από εισήγηση της ΣΕ και σχετική απόφαση της 
Συνέλευσης του Τμήματος, μόνο σε περίπτωση εμφάνι¬ 
σης σοβαρού κωλύματος του φοιτητή. Το τελευταίο θα 
πρέπει να αποδεικνύεται (με επίσημα δικαιολογητικά 
που κατατίθενται στην ΣΕ) ότι προέκυψε μετά την ολο¬ 
κλήρωση της εγγραφής του στο ΠΜΣ. 

(ε) Σε περίπτωση που εγγεγραμμένος φοιτητής ζητή¬ 
σει τη διαγραφή του και δεν εντάσσεται στην κατηγορία 
της παραγράφου (ε), του επιστρέφεται το 70% των εξα¬ 
μηνιαίων τελών φοίτησης με την προϋπόθεση ότι η αί¬ 
τηση διαγραφής γίνεται εντός των 2 πρώτων εβδομάδων 
διδασκαλίας του εξαμήνου. Σε κάθε άλλη περίπτωση 
οριστικής αποχώρησης ή διαγραφής δεν επιστρέφονται 
τα καταβληθέντα τέλη φοίτησης. 

Άρθρο 14 
Τίτλος Σπουδών 

Το Δίπλωμα Μεταπτυχιακών Σπουδών (ΔΜΣ) είναι 
δημόσιο έγγραφο. Ο τύπος του ορίζεται με απόφαση 
της Συγκλήτου. Το ΔΜΣ συντάσσεται στην ελληνική 
γλώσσα. Σε περίπτωση λειτουργίας αγγλόφωνου ΠΜΣ 
το ΔΜΣ συντάσσεται στην ελληνική και σε όποια άλλη 
γλώσσα αναφέρεται ρητά στην ιδρυτική απόφαση του 
ΠΜΣ. 

Τα ΠΜΣ οδηγούν σε τίτλο σπουδών επιπέδου 7 σύμ¬ 
φωνα με το Ευρωπαϊκό Πλαίσιο Προσόντων (ΕΌΕ) και το 
Εθνικό Πλαίσιο Προσόντων (ΕΠΠ).Το ΔΜΣ που απονέμει 
το ΠΜΣ που διοργανώνεται από έναΤμήμα υπογράφεται 
από τον Πρύτανη, τον Πρόεδρο του Τμήματος και τον 
Γραμματέα του Τμήματος. 

Ο βαθμός του Διπλώματος χαρακτηρίζεται ως εξής: 
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ 
και από 8.50 έως 10 ΑΡΙΣΤΑ. 

Το βιβλίο διπλωματούχων μεταπτυχιακών φοιτητών 
υπογράφεται από τον Γραμματέα του Τμήματος, τον 
Πρόεδρο του Τμήματος και τον Πρύτανη του Πανεπι¬ 
στημίου. 

Στο ΔΜΣ επισυνάπτεται Παράρτημα Διπλώματος στην 
ελληνική και αγγλική γλώσσα σύμφωνα με τις διατάξεις 
του άρθρου 15 του ν. 3374/2005 (ΦΕΚ 189, τ.Α') και της 
Υ.Α. Φ5/89656/Β3/13-8-2007 (ΦΕΚ 1466, τ.Β'). 


Άρθρο 15 

Ορκωμοσία 

Φοιτητής/φοιτήτρια που ολοκλήρωσε επιτυχώς τις 
μεταπτυχιακές σπουδές του/της, ορκίζεται ενώπιον 
του Αντιπρύτανη ή του Κοσμήτορα ως εκπροσώπου 
του Πρύτανη και του Προέδρου του Τμήματος. Η ορ¬ 
κωμοσία δεν αποτελεί συστατικό τύπο της επιτυχούς 
περάτωσης των σπουδών, είναι όμως αναγκαία προϋπό¬ 
θεση για τη χορήγηση του μεταπτυχιακού διπλώματος. 
Πριν από την ορκωμοσία μπορεί να χορηγείται στους 
αποφοίτους σχετική βεβαίωση επιτυχούς περάτωσης 
των μεταπτυχιακών σπουδών τους. Το τελετουργικό της 
ορκωμοσίας, συμπεριλαμβανομένου του κειμένου του 
όρκου για τους αποφοίτους του ΠΜΣ, ορίζεται με από¬ 
φαση της Συγκλήτου. 

Άρθρο 16 

Διοικητική Υποστήριξη του ΠΜΣ 

1. Διεύθυνση Προγραμμάτων - Υποχρεώσεις Διευθυντή 

Ο Διευθυντής του ΠΜΣ θα πρέπει να είναι διαθέσι¬ 
μος, αν ζητηθεί, για ενημέρωση της Συνέλευσης του 
Τ μήματος για κάθε θέμα που αφορά στην αποτελεσμα¬ 
τική λειτουργία του ΠΜΣ. Ο Διευθυντής του ΠΜΣ ειση- 
γείται στη Συνέλευση του τμήματος για τα θέματα της 
αρμοδιότητας της και μεριμνά για την εφαρμογή των 
αποφάσεων της. 

Ο Διευθυντής είναι αρμόδιος για την σύνταξη του προ¬ 
ϋπολογισμού και απολογισμού του Προγράμματος με τη 
σύμφωνη γνώμη της ΣΕ, τους οποίους υποβάλλει προς 
έγκριση στη Συνέλευση του Τμήματος. Ο Διευθυντής 
του ΠΜΣ, ως Επιστημονικός Υπεύθυνος του αντίστοι¬ 
χου έργου, είναι αρμόδιος για την παρακολούθηση της 
εκτέλεσης του προϋπολογισμού, εκδίδει και υπογράφει 
τις εντολές πληρωμήςτων σχετικών δαπανών και συνυ¬ 
πογράφει τις συμβάσεις ανάθεσης έργου, σύμφωνα με 
τον εκάστοτε εγκεκριμένο προϋπολογισμό. 

Κατά τη λήξη της θητείας της ΣΕ, με ευθύνη του απερ¬ 
χόμενου Διευθυντή, συντάσσεται αναλυτικός απολογι¬ 
σμός του ερευνητικού και εκπαιδευτικού έργου και των 
λοιπών δραστηριοτήτων του ΠΜΣ, ο οποίος κατατίθε¬ 
ται στο Τμήμα Στατιστικής και Ασφαλιστικής Επιστήμης 
(παρ. 2, άρ. 44, ν. 4485/2017). Ο εν λόγω απολογισμός 
με ευθύνη της Κοσμητείας αποστέλλεται αμελλητί στα 
μέλη της ΕΣΕ (παρ. 5, άρ. 44, ν. 4485/2017). 

2. Υποχρεώσεις Γραμματείας 

Τη διοικητική υποστήριξη του ΠΜΣ αναλαμβάνει η 
Γραμματεία τουΤμήματος Στατιστικής και Ασφαλιστικής 
Επιστήμης, η οποία αποτελείται από όλους τους διοικη¬ 
τικούς υπαλλήλους της ΓραμματείαςτουΤμήματοςΣτα- 
τιστικής και Ασφαλιστικής. Η Γραμματεία επιλαμβάνεται 
των διαφόρων θεμάτων λειτουργίας του ΠΜΣ (όπως, π.χ., 
εγγραφές μεταπτυχιακών φοιτητών, τήρηση φακέλων 
βαθμολογίας και διπλωματικών εργασιών των μεταπτυ¬ 
χιακών φοιτητών, χορήγηση πιστοποιητικών σπουδών 
και βεβαιώσεων). 

Επίσης η Γραμματεία επιλαμβάνεται των θεμάτων λει¬ 
τουργίας της ΣΕ (όπως, π.χ., διεκπεραιώνει θέματα που 
αφορούν στο διδακτικό προσωπικό, στην ενημέρωση 
μεταπτυχιακών φοιτητών, στο ωρολόγιο πρόγραμμα 

διδασκαλίας, τηρεί στατιστικά στοιχεία σχετικά με το 
ΠΜΣ, κ.ά.). 

Διοικητικοί υπάλληλοι της Γραμματείας καθώς και 
διοικητικοί υπάλληλοι του Πανεπιστημίου που δεν εί¬ 
ναι μέλη της Γραμματείας, δύνανται να απασχολούνται 
με έργο σχετικά με το ΠΜΣ, εκτός των ωρών εργασίας 
τους στο Πανεπιστήμιο. Τα μέλη αυτά και οι διοικητικοί 
υπάλληλοι καθώς και οι εξωτερικοί συνεργάτες στους 
οποίους ανατίθεται έργο σχετικά με το ΠΜΣ, ορίζονται 
μετά από εισήγηση της ΣΕ του ΠΜΣ και απόφαση της 
Συνέλευσης του Τμήματος του Τμήματος Στατιστικής 
και Ασφαλιστικής Επιστήμης. 

Οι διοικητικοί υπάλληλοι της Γραμματείας εκτός των 
προβλεπόμενων ωρών εργασίας τους στο Πανεπιστήμιο 
καθώς και αυτοί (διοικητικοί υπάλληλοι του Πανεπιστη¬ 
μίου που δεν είναι μέλη της Γραμματείας και εξωτερικοί 
συνεργάτες) στους οποίους έχει ανατεθεί έργο σχετικά 
με το ΠΜΣ, δύνανται να αμείβονται για τις υπηρεσίες 
που παρέχουν. 

Άρθρο 17 

Χρηματοδότηση του ΠΜΣ 

Η χρηματοδότηση του ΠΜΣ μπορεί να προέρχεται από 
τέλη φοίτησης των μεταπτυχιακών φοιτητών, τα οποία 
ανέρχονται στο ποσό των 4.800,00 ευρώ, και ενδεχόμενα 
από άλλες πηγές (π.χ. δωρεές, παροχές, κληροδοτήμα¬ 
τα, χορηγίες, ερευνητικά προγράμματα από διεθνείς ή 
ιδιωτικούς πόρους, όπως προγράμματα της Ε.Ε. ή άλλων 
διεθνών οργανισμών). 

Το30%του ετησίου κόστους λειτουργίας του ΠΜΣ αφο¬ 
ρά στην κάλυψη λειτουργικών εξόδων του Ιδρύματος. 

Άρθρο 18 

Υλικοτεχνική Υποδομή ΠΜΣ 

Για τη λειτουργία του ΠΜΣ χρησιμοποιείται η υπάρ- 
χουσα υλικοτεχνική υποδομή (ή μέρος της υπάρχουσας 
υλικοτεχνικής υποδομής) του Πανεπιστημίου Πειραιώς 
και του Τμήματος (π.χ. αίθουσες διδασκαλίας, βιβλιοθή¬ 
κη, εργαστήρια κ.λπ.). 

Άρθρο 19 

Αξιολόγηση ΠΜΣ 

Το ΠΜΣ ακολουθεί μεθόδους και διαδικασίεςτακτικής 
εσωτερικής και εξωτερικής αξιολόγησης. Μεταξύ αυτών 
των μεθόδων περιλαμβάνονται οι ακόλουθες: 

(α) Οι φοιτητές με τη λήξη κάθε εξαμήνου αξιολογούν 
συνολικά τα μαθήματα και τους διδάσκοντες του ΠΜΣ 
ως προς το περιεχόμενο, τον τρόπο διδασκαλίας, τα 


προτεινόμενα συγγράμματα, κτλ.Τα αποτελέσματα της 
αξιολόγησης κοινοποιούνται με ευθύνη του Διευθυντή 
του ΠΜΣ και λαμβάνονται υπόψη κατά τη διαμόρφωση 
του προγράμματος και τις αναθέσεις διδασκαλίας των 
επομένων ακαδημαϊκών ετών. Σε περίπτωση που κά¬ 
ποιος διδάσκων δεν μεριμνήσει για τη διενέργεια της αξι¬ 
ολόγησης σύμφωνα με τις σχετικές οδηγίες που δίδονται 
από τη ΣΕ, η ΣΕ μπορεί να τον αποκλείσει από επόμενες 
προτάσεις αναθέσεων προς τη Συνέλευση του Τμήματος. 

(β) Ανά πενταετία και με ευθύνη του Διευθυντή του 
ΠΜΣ συλλέγονται στοιχεία ώστε να είναι δυνατή η σύ¬ 
γκριση του προγράμματος μαθημάτων και του περιε¬ 
χομένου τους μεταξύ του οικείου ΠΜΣ και άλλων αντί¬ 
στοιχων ΠΜΣ που προσφέρονται από Ιδρύματα του 
εξωτερικού γνωστά για την πρωτοπορία τους. 

(γ) Με ευθύνη του Διευθυντή του ΠΜΣ διοργανώνο- 
νται, με σύμφωνη γνώμη της ΣΕ, ημερίδες με τη συμ¬ 
μετοχή ανώτατων στελεχών επιχειρήσεων, κρατικών 
υπηρεσιών ή άλλων οργανισμών με αντικείμενο τη 
συζήτηση - μελέτη των μαθημάτων του ΠΜΣ και των 
περιεχομένων τους. 

Άρθρο 20 

Ενημέρωση Φοιτητών 

Κάθε υποψήφιος, πριν εγγράφει, οφείλει να λαμβάνει 
γνώση αυτού του Κανονισμού καινά δηλώνει εγγράφως 
ότι αποδέχεται τους κανόνες λειτουργίας του ΠΜΣ. 

Άρθρο 21 

Μεταβατικές Διατάξεις 

Όσα θέματα δεν ρυθμίζονται στον παρόντα Κανονισμό 
Μεταπτυχιακών Σπουδών θα ρυθμίζονται με αποφάσεις 
της Συνέλευσης του Τμήματος και της Συγκλήτου. Οι φοι¬ 
τητές που εισήχθησαντο ακαδημαϊκό έτος 2017-2018 θα 
περατώσουν τις σπουδές τους σύμφωνα με τις διατάξεις 
του προηγούμενου Κανονισμού. 

Άρθρο 22 

Έναρξη ισχύος 

Η ισχύς του παρόντος αρχίζει από τη δημοσίευση του 
στην Εφημερίδα της Κυβέρνησης εκτός αν ορίζεται δια¬ 
φορετικά σε επιμέρους διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιουνίου 2018 

Ο Πρύτανης 

ΑΓΓΕΆΟΣ ΚΟΤΙΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤ^ρτ^ΤΤ^ '< :■ ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























